Szám: 1645/9/2013.

Zalaerdőd Község Önkormányzat

Képviselő-testületének

2013. szeptember 12. napon megtartott

nyílt ülésről

jegyzőkönyv


Határozat: 41. – 53.


Rendelet:    7. – 10.  

               Zalaerdőd Község Polgármestere
                 8344 Zalaerdőd, Petőfi u. 37. Tel./fax: 87/457-260

              dabronc@enternet.hu
Meghívó

Zalaerdőd Község Önkormányzatának Polgármestere meghívja a 2013. szeptember 12. napján (csütörtökön) 17.00 órakor megtartandó nyílt képviselő-testületi ülésre. 

Helye: Polgármesteri Hivatal Zalaerdőd, Petőfi u. 37.
Napirend:

  1./ A Gógánfai Közös Önkormányzati Hivatal 2013. évi költségvetésének féléves végrehajtásáról szóló beszámoló és a Hivatal 2013. évi költségvetésének módosítása


Előterjesztő: Pallér Edina jegyző

  2./ A Közös Fenntartású Napköziotthonos Óvoda Gógánfa-Zalaerdőd-Ukk intézmény 2013. évi költségvetésének féléves végrehajtásáról szóló beszámoló


Előterjesztő: Bódis József polgármester 

  3./ A Védőnői Szolgálat 2013. évi költségvetésének féléves végrehajtásáról szóló beszámoló és a Védőnői Szolgálat 2013. évi költségvetésének módosítása 


Előterjesztő: Bódis József polgármester 

  4./ Az önkormányzat 2013. évi költségvetésének féléves végrehajtásáról szóló beszámoló és az önkormányzat 2013. évi költségvetésének módosítása 


Előterjesztő: Bódis József polgármester 

  5./ Egyéb  

Tisztelt Képviselő!

Az ülésre tisztelettel meghívom, a napirend fontossága miatt megjelenésére feltétlen számítok.

Zalaerdőd, 2013. szeptember 6.



Tisztelettel:



Bódis József s.k.
 

polgármester


A kiadmány hiteléül:





Pallér Edina 

   



     jegyző

J e g y z ő k ö n y v:
Készült: Zalaerdőd Község Önkormányzat Képviselő-testületének 2013. szeptember 12. napon a Polgármesteri Hivatalban megtartott nyílt ülésről.

Jelen vannak: Bódis József polgármester



Laczi Miklós képviselő



Molnár János képviselő



Pallér Edina jegyző

Távollétét bejelentette: Marácz István alpolgármester




Horváth Ferenc képviselő
A lakosság részéről nem jelent meg senki.
A polgármester köszöntötte a megjelenteket, megállapította, hogy a képviselő-testület határozatképes. Az ülést megnyitotta, majd ismertette a napirendet.

Napirend:

  1./ A Gógánfai Közös Önkormányzati Hivatal 2013. évi költségvetésének féléves végrehajtásáról szóló beszámoló és a Hivatal 2013. évi költségvetésének módosítása


Előterjesztő: Pallér Edina jegyző

  2./ A Közös Fenntartású Napköziotthonos Óvoda Gógánfa-Zalaerdőd-Ukk intézmény 2013. évi költségvetésének féléves végrehajtásáról szóló beszámoló


Előterjesztő: Bódis József polgármester 

  3./ A Védőnői Szolgálat 2013. évi költségvetésének féléves végrehajtásáról szóló beszámoló és a Védőnői Szolgálat 2013. évi költségvetésének módosítása 


Előterjesztő: Bódis József polgármester

  4./ Az önkormányzat 2013. évi költségvetésének féléves végrehajtásáról szóló beszámoló és az önkormányzat 2013. évi költségvetésének módosítása 


Előterjesztő: Bódis József polgármester

  5./ Egyéb  
A képviselő-testület a napirendet határozathozatal nélkül elfogadta.
1./ Napirend: A Gógánfai Közös Önkormányzati Hivatal 2013. évi költségvetésének féléves végrehajtásáról szóló beszámoló és a Hivatal 2013. évi költségvetésének módosítása


Előterjesztő: Pallér Edina jegyző
Bódis József polgármester: Az írásos anyagot mindenki megkapta. Az első napirendi pont a Közös Önkormányzati Hivatal féléves beszámolója és a költségvetés módosítása, ennek ismertetésére felkérném a Jegyző Hölgyet.

Pallér Edina jegyző: Egy pár gondolatot csak, mivel a Közös Önkormányzati Hivatal féléves beszámolójának szöveges előterjesztése elég pontos, túl sok kiegészítésre nem szorul. A féléves beszámolóban a bér tekintetében a 42 % azt mutatja, hogy ebben 5 hónap van benn, hiszen a számfejtés miatt a 6. hónap áthúzódik. Mivel induló szervezet voltunk és a tavalyi év december nincs benn, ezért tervezhettünk volna 11 hónapot is, hiszen ugyanúgy a december havi átcsúszik a következő évre. Úgy gondoltuk, hogy január 5-ig úgyis jelentkezik a bérfizetés, ezért 12 hónappal számoltunk, legfeljebb pénzmaradványként marad benn. A dologi kiadások eléggé alacsony szintet mutatnak. Év elején beszéltünk róla, hogy elég nehéz megítélni, hogy milyen dologi kiadásokkal fogunk működni. Vannak kiadások, amik még nem teljesültek, illetve aránytalan, tehát nem 12 egyenlő részletben, 12 hónapban teljesül. Ilyen volt például a jogtár beszerzés. Volt olyan program, amit nem szereztünk be mégsem, holott a költségvetésben bent van. Voltak rendkívüli kiadások. Nem számoltunk azzal, hogy Gógánfán a hivatalnak kell az egész hálózatot kiépíteni. Igyekszünk mindenben takarékosak lenni. 

/Előterjesztés ismertetése./
Bódis József polgármester: Amennyiben nincs kérdés, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

41/2013. (IX.12.) számú önkormányzati határozat:

Zalaerdőd Község Önkormányzatának Képviselő-testülete a Gógánfai Közös Önkormányzati Hivatal 2013. évi költségvetése féléves végrehajtásáról szóló gazdasági beszámolóját a mellékelt előterjesztés szerint elfogadja.

Felelős: Pallér Edina jegyző
/Az előterjesztés a jegyzőkönyv mellékletét képezi./

Pallér Edina jegyző: Ebben a napirendi pontban tárgyalnánk a Hivatal költségvetésének módosítását is. Indokolnám, miért lenne szükséges. Egyrészt a bérkompenzáció bekerül, ahogy az önkormányzatoknál is, de az állam átadja erre a támogatást. Amire nem adja át és az önkormányzatoknak kellene összerakni az a szabadságmegváltás és a belső ellenőrzés. Először a belső ellenőrzést mondanám. Eddig nekünk nem került a belső ellenőrzés semmibe, hiszen normatíva volt rá és a normatívát a Sümegi Kistérségi Többcélú Társulás hívta le az önkormányzatok után. Most már normatíva sincs és nem is a társulás keretében oldjuk meg. A volt belső ellenőrünkkel kötöttünk megbízási szerződést és ő másokhoz képest elég jó áron vállalt minket. Ez önkormányzatonként 60 eFt-ot jelent. A szabadságmegváltás azt takarja, hogy négy dolgozó távozott tőlük, akinek a jogviszony megszűnésekor ki kell a munkáltatónak fizetni azt a szabadságot, amit időarányosan nem tudott kivenni. Úgy gondoltam, hogy továbbra is tudjunk gazdálkodni a dologi kiadásból, ezért inkább ne csoportosítsunk át a dologi kiadásból a személyi juttatásba, hanem inkább ezt a tételt ennyivel megemelnénk. Ez a normál finanszírozási elv szerint van felosztva.

/Előterjesztés ismertetése./
Bódis József polgármester: Voltak változások a Közös Hivatalnál, voltak, akik távoztak, lett új aljegyzőnk. Talán most már rendeződik a személyi állomány. Amennyiben nincs kérdés, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

42/2013. (IX.12.) számú önkormányzati határozat:

Zalaerdőd Község Önkormányzatának Képviselő-testülete a Gógánfai Közös Önkormányzati Hivatal 2013. évi költségvetésének módosítását a mellékelt előterjesztés szerint elfogadja.

Felelős: Pallér Edina jegyző

/Az előterjesztés a jegyzőkönyv mellékletét képezi./

2./ Napirend: A Közös Fenntartású Napköziotthonos Óvoda Gógánfa-Zalaerdőd-Ukk intézmény 2013. évi költségvetésének féléves végrehajtásáról szóló beszámoló

 
Előterjesztő: Bódis József polgármester

Bódis József polgármester: Az óvodánál a tavalyi évben elmaradt egy jutalom kifizetése, emiatt volt már egy módosítás a költségvetésükben. Ez az eltérés mutatkozik a nem rendszeres személyi juttatásoknál.

/Előterjesztés ismertetése./
Bódis József polgármester: Kérem a testületet, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

43/2013. (IX.12.) számú önkormányzati határozat:

Zalaerdőd Község Önkormányzatának Képviselő-testülete a Közös Fenntartású Napköziotthonos Óvoda Gógánfa-Zalaerdőd-Ukk intézmény 2013. évi költségvetésének féléves végrehajtásáról szóló beszámolóját a mellékelt előterjesztés szerint elfogadja.

Felelős: Bódis József polgármester

/Az előterjesztés a jegyzőkönyv mellékletét képezi./

3./ Napirend: A Védőnői Szolgálat 2013. évi költségvetésének féléves végrehajtásáról szóló beszámoló és a Védőnői Szolgálat 2013. évi költségvetésének módosítása 


Előterjesztő: Bódis József polgármester
Bódis József polgármester: A Védőnői Szolgálat beszámolójában nagy eltérés nincs, javaslom, fogadjuk el a beszámolót, és hozzuk meg határozatunkat.
/Előterjesztés ismertetése./
Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

44/2013. (IX.12.) számú önkormányzati határozat:
Zalaerdőd Község Önkormányzatának Képviselő-testülete a Védőnői Szolgálat 2013. évi költségvetésének féléves végrehajtásáról szóló beszámolóját a mellékelt előterjesztés szerint elfogadja.

Felelős: Bódis József polgármester

/Az előterjesztés a jegyzőkönyv mellékletét képezi./

Bódis József polgármester: A Védőnői Szolgálat költségvetésének módosítására azért van szükség, mert az állam előírta félévtől a területi pótlék emelkedését ezért a 3.621 eFt-ról 3.713 eFt-ra változott az összege.

/Előterjesztés ismertetése./
Bódis József polgármester: Amennyiben nincs kérdés, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

45/2013. (IX.12.) számú önkormányzati határozat:
Zalaerdőd Község Önkormányzatának Képviselő-testülete a Védőnői Szolgálat 2013. évi költségvetésének módosítását a mellékelt előterjesztés szerint elfogadja.
Felelős: Bódis József polgármester

/Az előterjesztés a jegyzőkönyv mellékletét képezi./

4./ Napirend: Az önkormányzat 2013. évi költségvetésének féléves végrehajtásáról szóló beszámoló és az önkormányzat 2013. évi költségvetésének módosítása 


Előterjesztő: Bódis József polgármester

Bódis József polgármester: Az önkormányzat beszámolójában jól látszik, hogy milyen ellátási formák vannak. A gépjármű adónál már csak az itt maradó 40 % jelentkezik. Az első féléves beszámolóhoz képest változás van a Családsegítő és Gyermekjóléti Szolgálat terén, mivel félévkor Sümeg ezeknek a társulását felmondta, így a társulási plusz normatíva nem jelentkezik. Az alap normatívát fogjuk kapni, de mivel nincs társulás kevesebb a feladat finanszírozás és így több pénzt kell Sümegnek fizetni, mint az eredeti tervben volt. Ez az, ami nagyobb mértékben érinti a költségvetést. A többi teljesítés időarányos.
/Előterjesztés ismertetése./
Bódis József polgármester: Javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

46/2013. (IX.12.) számú önkormányzati határozat:

Zalaerdőd Község Önkormányzatának Képviselő-testülete az önkormányzat 2013. évi költségvetése féléves végrehajtásáról szóló gazdasági beszámolóját a mellékelt előterjesztés szerint elfogadja.
Felelős: Bódis József polgármester 

Bódis József polgármester: Az önkormányzat költségvetésének módosítása az év közben bekövetkezett változások miatt szükséges. 
A Közösségi tér kiépítésére benyújtott pályázatunk nyert, de még nem jött meg a határozat. Ha ez megjön, hat hónapunk lesz, hogy az első lehívást beadjuk, mert ha 6 hónapon belül nem hívunk le semmit, akkor elveszítjük a pénzösszeget.

/Előterjesztés ismertetése./
Bódis József polgármester: Amennyiben nincs kérdés, hozzászólás, javaslom, alkossuk meg rendeletünket.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő rendeletet alkotja:




7/2013. (IX.26.) önkormányzati rendelet:

Zalaerdőd Község Önkormányzatának Képviselő-testülete megalkotja 7/2013. (IX.26.) önkormányzati rendeletét Zalaerdőd Község Önkormányzatának 2013. évi költségvetéséről szóló 1/2013. (II.18.) önkormányzati rendeletének módosításáról.

/Az előterjesztés és a rendelet a jegyzőkönyv mellékletét képezi./
5./ Napirend: Egyéb

· A helyi önkormányzatok működőképessége megőrzését szolgáló 2013. évi kiegészítő támogatásáról
Pallér Edina jegyző: Az önkormányzatok támogatási igényt nyújthatnak be működőképességük megőrzésére, benyújtása változott az előző évekhez képest. Szűkebb szempontokat ír le, mint eddig. A kiírás szabályozza, hogy a benyújtás alapjául szolgáló körülményeket igazolni kell.  Szeptember 30-ig kell benyújtani, melyről a testületnek határozatot kell hoznia. Úgy néz ki, hogy ebben az évben csak egyszer lehet benyújtani, eddig ezt három ütemben lehetett benyújtani. Három hónapon belül kell felhasználni, eddig ezeket nem szabályozták. Az elszámolására is van táblázat, eddig így külön tételesen nem kellett elszámolni, a tavalyi évi volt az első, amiről idén félévig kellett elszámolni. Kérem, hogy a döntéshozatal során az elhangzottak kerüljenek figyelembevételre.
Bódis József polgármester: Be kívánjuk nyújtani igényünket a támogatásra, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

47/2013. (IX.12.) számú önkormányzati határozat:
Zalaerdőd Község Önkormányzatának Képviselő-testülete úgy határozott, hogy a Magyarország 2013. évi központi költségvetéséről szóló 2012. évi CCIV. törvény 4. melléklet 1. IV. pontja, valamint a megyei önkormányzati tartalékról és a helyi önkormányzatok működőképessége megőrzését szolgáló 2013. évi kiegészítő támogatásáról szóló 39/2013. (VII. 31.) BM rendelete alapján támogatási igényt nyújt be a helyi önkormányzatok működőképessége megőrzését szolgáló 2013. évi kiegészítő támogatására.

A Képviselő-testület felhatalmazza a polgármestert a támogatás igénylésének benyújtásra.

Határidő: 2013. szeptember 30.

Felelős: Bódis József polgármester

· A hivatali helyiségen kívüli és a hivatali munkaidőn kívül történő házasságkötés engedélyezésének szabályairól és díjairól szóló önkormányzati rendelet megalkotása

Pallér Edina jegyző: Az önkormányzatoknak jogszabályi kötelezettségből adódóan szabályozniuk kell a hivatali munkaidőn túl az anyakönyvvezetőnek járó díjat. A házasságkötést az anyakönyvvezetőink látják el és, mivel ők hivatali alkalmazottak ezért munkáltatóként azt gondolom, hogy célszerű egységes elv alapján szabályozni ezt a kérdést. Ez eddig nem volt szabályozva önkormányzatunknál, most már azonban szükséges lenne.

/Előterjesztés ismertetése./
Pallér Edina jegyző: A házasságkötéssel kapcsolatban polgármesteri egyeztetésen próbáltuk kialakítani, hogy hogy szabályozzuk egységesen. Arra jutottunk, hogy bruttó 10 eFt-os díj lenne, amit alkalmanként kapna az anyakönyvvezető, ha ezt választja a szabadidő helyett. Általában a házasuló pár ami díjat fizet, az ezzel megegyező összeg szokott lenni. A polgármestereknek az volt az egyöntetű javaslata, hogy ezt az összeget ne fizessék meg a házasulók, hanem ennyivel legyen támogatva egy-egy házasságkötés, hogy ezért 1.000,-Ft díjat fizetnek csak be. Ha történik kifizetés az anyakönyvvezető részére, akkor a különbözetet az adott önkormányzat fizetné meg a hivatal részére, hiszen a kifizető a hivatal, mint munkáltató. Ezt inkább külön határozatban javaslom szabályozni.
Bódis József polgármester: Köszönjük. A Hivatalnak így könnyebb, ha egységesen van mindenhol szabályozva. Alkossuk meg rendeletünket, és hozzuk meg a határozatot.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő rendeletet alkotja:




8/2013. (IX.26.) önkormányzati rendelet:

Zalaerdőd Község Önkormányzatának Képviselő-testülete megalkotja 8/2013. (IX.26.) önkormányzati rendeletét a hivatali helyiségen kívüli és a hivatali munkaidőn kívül történő házasságkötés engedélyezésének szabályairól és díjairól.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

48/2013. (IX.12.) számú önkormányzati határozat:
Zalaerdőd Község Önkormányzatának Képviselő-testülete rendeletében szabályozta, hogy:

· A házasság munkaidőn kívül történő megkötése esetén a többletszolgáltatás ellentételezéseként ezer forint mértékű díjat kell fizetni az önkormányzat hivatalának.

· A hivatali munkaidőn kívül történő házasságkötésben közreműködő anyakönyvvezetőt választása szerint a közszolgálati tisztviselőkről szóló törvényben meghatározott szabadidő helyett az önkormányzat hivatala által fizetendő bruttó tízezer forint mértékű díjazás illeti meg eseményenként.

A Képviselő-testület nyilatkozza, hogy amennyiben a hivatali munkaidőn kívül történő házasságkötésben közreműködő anyakönyvvezető a díjazást választja, úgy az önkormányzat a különbözetet megfizeti az önkormányzat hivatalának legkésőbb tárgyévet követő év május 31-ig.

Felelős: Bódis József polgármester 

/Az előterjesztés és a rendelet a jegyzőkönyv mellékletét képezi./
· A filmforgatási célú közterület használat szabályozása
Pallér Edina jegyző: A mozgóképről szóló 2004. évi II. törvény 2013. július 1-jén hatályba lépő új IV. fejezete felhatalmazza a települési önkormányzatot, hogy a tulajdonában álló közterületek filmforgatási célú használatának díjára vonatkozó részletes szabályokat, az alkalmazható mentességek és kedvezmények körét, a használat egyéb feltételeit rendeletben állapítsa meg. A települési önkormányzat köteles rendeletét a tárgyban megalkotni. 

A törvény végrehajtási rendelete is megjelent. A települési önkormányzat tulajdonában álló közterület filmforgatási célú használatához kapcsolódó részletes szabályokról szóló 205/2013. (IV.14.) Korm. rendelet a főbb eljárási szabályokat meghatározza, így az önkormányzati rendelet mindössze az ezen kívül eső részletszabályokat, speciális feltételeket kell, hogy tartalmazza. 

Az önkormányzati rendeletben szabályozandó főbb kérdések:

· Az önkormányzat tulajdonában álló közterület filmforgatási célú igénybevételéért fizetendő díj: a díj az önkormányzat bevétele, a törvény a városok tekintetében szabályozza a díjat, talán javasolt ezt úgy figyelembe venni, hogy magasabb díjat a község önkormányzata ne állapítson meg. - Javaslom 100 Ft/m2/nap összegben megállapítani, a forgatási helyszín, a technikai kiszolgálás, a stábparkolás, és egyéb cél esetében egyaránt.

· Az önkormányzat a rendeletben mentességet vagy kedvezményt állapíthat meg a meghatározott időtartamot vagy területmértéket el nem érő, valamint a közérdekű célokat szolgáló (különösen oktatási, tudományos vagy ismeretterjesztő témájú, vagy filmművészeti állami felsőoktatási képzés keretében készülő) filmalkotások forgatásához szükséges közterület-használat díjával összefüggésben. A mentesség, illetve a kedvezmény csekély összegű (de minimis) támogatásnak minősül. – Ennek szabályozása terén nincs javaslatom.
· A rendkívüli természeti események esetén mennyi időn belül biztosított újra a filmforgatás – Javaslom, hogy az akadály elhárulása után az esetleges kárelhárítást vagy helyreállítást követő egy héten belül biztosítsa újra a közterületet az önkormányzat az akadályoztatás időtartamának megfelelő időtartamban.

· A filmforgatási célú közterület-használat iránti kérelem a megyei kormányhivatalnál terjesztendő elő és a kormányhivatal hatósági szerződésben állapodik meg a kérelmezővel. A hatósági szerződés a települési képviselő-testület jóváhagyásával válik érvényessé. - Az ezzel kapcsolatos testületi hatáskört javaslom átruházni a polgármesterre.

/Előterjesztés ismertetése./
Bódis József polgármester: A javaslatokkal egyet tudunk érteni, mentességet, vagy kedvezményt viszont nem javaslok megállapítani, kérem, alkossuk meg rendeletünket.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő rendeletet alkotja:




9/2013. (IX.26.) önkormányzati rendelet:

Zalaerdőd Község Önkormányzatának Képviselő-testülete megalkotja 9/2013. (IX.26.) önkormányzati rendeletét a filmforgatási célú közterület-használatra vonatkozó szabályokról.

/Az előterjesztés és a rendelet a jegyzőkönyv mellékletét képezi./
· Bursa Hungarica ösztöndíj pályázathoz csatlakozás

Pallér Edina jegyző: A szeptemberi ülésen szoktunk dönteni arról, hogy az önkormányzat kíván-e csatlakozni a Bursa Hungarica ösztöndíj pályázathoz a következő költségvetési évet tekintve.
Bódis József polgármester: Igen, mint minden évben idén is kívánunk csatlakozni. Amennyiben egyetértetek, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

49/2013. (IX.12.) számú önkormányzati határozat:
Zalaerdőd Község Önkormányzatának Képviselő-testülete úgy határozott, hogy csatlakozik a Bursa Hungarica felsőoktatási ösztöndíjpályázat 2014. évi fordulójához.

A Képviselő-testület felhatalmazza a Polgármestert, hogy a csatlakozási nyilatkozatot aláírja.
Felelős: Bódis József polgármester 

· Iskolakezdési segély szabályozása

Pallér Edina jegyző: Az iskolakezdési segély kapcsán szóba került, hogy célszerű lenne a jövedelmi határt megemelni. A jelenlegi jövedelmi határ egy főre jutó összege nettó 60 eFt. Volt rá példa, hogy esetleg nem túl magas keresetűek kiestek ebből a körből.
Bódis József polgármester: Javaslom, hogy a jövedelem határt emeljük meg az öregségi nyugdíj mindenkori legkisebb összegének a négyszeresére, egyedülálló esetén ötszörösére, valamint a beadási határidőt módosítsuk szeptember 30-ra. Amennyiben egyetértetek, kérem, alkossuk meg rendeletünket.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő rendeletet alkotja:




10/2013. (IX.20.) önkormányzati rendelet:

Zalaerdőd Község Önkormányzatának Képviselő-testülete megalkotja 10/2013. (IX.20.) önkormányzati rendeletét a szociális igazgatásról és szociális ellátásokról szóló 3/2009. (IV.28.) önkormányzati rendelete módosításáról.

/A rendelet a jegyzőkönyv mellékletét képezi./
Pallér Edina jegyző: Meg kellene határozni az iskolakezdési segély összegét. A tavalyi évben az alsó tagozatos diákoknak 8 eFt, a felső tagozatos diákoknak 10 eFt, a középiskolás diákoknak 14 eFt segélyt nyújtott az önkormányzat.
Bódis József polgármester: Úgy gondolom, hogy ezen az összegen nem kellene változtatnunk. Amennyiben ez elfogadható, és nincs más javaslat, kérem, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

50/2013. (IX.12.) számú önkormányzati határozat:
Zalaerdőd Község Önkormányzatának Képviselő-testülete a szociális igazgatásról és szociális ellátásokról szóló 3/2009. (IV.28.) önkormányzati rendelete 16/A.§-ban szabályozott iskolakezdési segély összegét a 2013/2014-es tanévre az alábbiak szerint állapítja meg: 

az alsó tagozatos általános iskolai tanulmányokat folytató gyermekek tekintetében 8.000,-Ft/fő,

a felső tagozatos általános iskolai tanulmányokat folytató gyermekek tekintetében 10.000,-Ft/fő,

a középfokú tanulói jogviszonnyal rendelkező gyermekek tekintetében 14.000,-Ft/fő.

A Képviselő-testület megbízza a Polgármestert, hogy a jogosultak tekintetében az ellátás folyósításáról gondoskodjon. 

Felelős: Bódis József polgármester

· Települési értéktár
Pallér Edina jegyző: A magyar nemzeti értékekről és a hungarikumokról szóló 2012. évi XXX. törvény arról rendelkezik, hogy a települési önkormányzat települési értéktárat hozhat létre. A települési értéktár a települési önkormányzat területén fellelhető nemzeti értékek adatait tartalmazó gyűjtemény. A települési önkormányzat Települési Értéktár Bizottságot hozhat létre, amely szervezi a településen fellelhető nemzeti értékek azonosítását, létrehozza a településen fellelhető nemzeti értékek adatait tartalmazó gyűjteményt és megküldi azt a megyei értéktárba. Az értéktár bizottság működési szabályzatát a helyi önkormányzat képviselő-testülete határozza meg.

A magyar nemzeti értékek és a hungarikumok gondozásáról szóló 114/2013. (IV. 16.) Korm. rendelet pedig arról rendelkezik, hogy a települési önkormányzat e rendelet hatálybalépésétől számított 60 napon belül döntést hoz arról, hogy kíván-e élni a települési értéktár létrehozásának lehetőségével. A helyi önkormányzat a települési értéktár, illetve az értéktár bizottság létrehozására vonatkozó nemleges döntését bármikor megváltoztathatja, amelyről a döntést követő 30 napon belül tájékoztatnia kell a megyei közgyűlés elnökét, illetve a HB elnökét.

Mivel abban maradtunk egyeztetési szinten, hogy nem kíván az önkormányzat települési értéktárat létrehozni, ezért úgy értelmeztük, hogy akkor nem kell döntenünk. A Kormányhivatal egy körlevelében jelezte, hogy akkor is kell döntést hoznia a testületeknek, ha nem kívánnak létrehozni települési értéktárat, a határozataikba ezt kell foglalniuk.

Bódis József polgármester: Nem kívánunk Települési Értéktárat létrehozni, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

51/2013. (IX.12.) számú önkormányzati határozat:
Zalaerdőd Község Önkormányzatának Képviselő-testülete, úgy határozott, hogy nem kíván élni a települési értéktár létrehozásának lehetőségével.
· Az Éltető Balaton-felvidékért Egyesület támogatása

Pallér Edina jegyző: Az Éltető Balaton-felvidékért Egyesület pályázatot nyújtott be, melyhez kérne az önkormányzatoktól támogató testületi határozatot. Az Egyesület olyan döntés meghozatalát kérné, aminek két része van, az egyik, hogy részt kíván venni az önkormányzat a projektben. A másik része pedig az, hogy ezzel egyidejűleg tudja biztosítani a szükséges finanszírozási forrást. A polgármesterekkel történt egyeztetés során elmondható, hogy az összeget egy önkormányzat sem tudja felvállalni, így csak elvi támogató döntések születhetnek, egész pontosan arról, hogy az önkormányzat az Egyesület által benyújtott pályázatot támogatja, valamint részt kíván venni a projektben. 

/Az előterjesztés ismertetése./

Bódis József polgármester: A pályázat azt takarja, hogy települési szintű erőforrás gazdálkodási terveket készítenének. A projekt 2013. év végétől 2014. év végéig tartana. Írják, hogy 60 településre szeretnék elkészíteni, de azt is írják, hogy részletezettséggel azokra az önkormányzatokra fogják elkészíteni, amely önkormányzatok partnerséget vállalnak ebben. Ez egy utófinanszírozott pályázat, 100 %-os támogatású, de nem tudja az egyesület előfinanszírozni, arra kérik tehát az önkormányzatokat, hogy előlegezzék meg a projekt költségeit mintegy másfél évre. Van egy felosztás is, hogy melyik önkormányzatoktól mennyit kérnének, a 100 fő alatti településre 800.000,-Ft/települést ír, a 100-500 fő közötti települések esetében az előfinanszírozási költség 1.000.000 Ft/település, az 500 fő feletti települések esetében pedig ugyanez 1.300.000 Ft/település. 

Én javasoltam, hogy fedezetet tudunk ajánlani a hitel felvételéhez, ha az Egyesület erre hitelt venne fel, de ebben még nem gondolkodtak. 

Javaslom, hogy ezt a tartalmú döntést hozza meg testületünk ebben a kérdésben, hogy az önkormányzat az Egyesület által benyújtott pályázatot támogatja, valamint részt kíván venni a projektben, azonban arról nem tudunk határozatot hozni, hogy tudnánk biztosítani a szükséges finanszírozási forrást, így ezt ne vegyük bele. Kérem, aki az általam elhangzottakkal egyetért, kézfeltartással szavazzon.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

52/2013. (IX.12.) számú önkormányzati határozat:
Zalaerdőd Község Önkormányzatának Képviselő-testülete úgy határozott, hogy az Éltető Balaton-felvidékért Egyesület által benyújtott, települési szintű erőforrás-gazdálkodási tervek készítéséről szóló pályázatot támogatja, valamint részt kíván venni a projektben. 

/Az előterjesztés a jegyzőkönyv mellékletét képezi./

· László Sándor ingatlanvásárlási ügye

Pallér Edina jegyző: László Sándor Zalaerdőd, Ady E. u. 6. szám alatti lakos azzal a kéréssel fordult a testülethez, hogy a háza mögött lévő Zalaerdőd 48/1 hrsz és a mellette lévő 49/1 hrsz ingatlant részére eladni szíveskedjen az önkormányzat.
Bódis József polgármester: Amikor a házat eladtuk, akkor oszttattuk meg az ingatlant. Javaslom, ezeket az ingatlanokat az önkormányzat ne adja el, legalábbis egyenlőre. Amennyiben egyetértetek, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 3 igen szavazattal a következő határozatot hozta:

53/2013. (IX.12.) számú önkormányzati határozat:
Zalaerdőd Község Önkormányzatának Képviselő-testülete úgy határozott, hogy az önkormányzati tulajdonú Zalaerdőd 48/1 hrsz és 49/1 hrsz ingatlanokat nem kívánja értékesíteni.
Felelős: Bódis József polgármester 

· Tájékoztató törvényességi felügyeleti eljárás lezárásáról
Pallér Edina jegyző: Tájékoztatom a képviselő-testületet az önkormányzattal szemben indított törvényességi felügyeleti eljárás lezárásáról a vagyongazdálkodás szabályozásával kapcsolatban. Az önkormányzat törvényességi észrevétel nyomán júniusban fogadta el közép- és hosszú távú vagyongazdálkodási tervét, valamint felülvizsgálva vagyonrendeletét, az új vagyontörvénynek megfelelő rendeletet alkotott.
A Képviselő-testület a tájékoztatást határozathozatal nélkül tudomásul vette.
A polgármester a nyílt ülést berekesztette.

k.m.f.

               Bódis József                                                                     
  Pallér Edina

               Polgármester                                                                       
        jegyző

